Diari Oficial de la Generalitat Valenciana


Sumari del DOGV 5883, del 31-10-2008 (2008/12040)

Extracte de la convocatòria i bases reguladores del procediment de selecció que cal seguir per a la cobertura en propietat de quatre places del cos de policia local
--------------------------------------------------------------------------------------------------------------------------------------------------------------------

### Dades del document

Número de DOGV
:   5883

Data del DOGV
:   31-10-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/12049


Data del document
:   13-10-2008

Organisme emissor
:   Ajuntament de Nules

Tipus de document
:   Extracte

Descriptors 

:   * Nules
    * administració local
    * policia
    * concurs administratiu

Extracte de la convocatòria i bases reguladores del procediment de selecció que cal seguir per a la cobertura en propietat de quatre places del cos de policia local [2008/12040]  
Extracte de la convocatòria i bases reguladores del procediment de selecció que cal seguir per a la cobertura en propietat de quatre places del cos de policia local, categoria d'agent, vacants en la plantilla de personal funcionari de l'Ajuntament de Nules, incloses en l'oferta d'ocupació publica de l'any 2008; de les places convocades una queda reservada al torn de mobilitat i les altres tres seran cobertes mitjançant oposició per torn lliure.  
En data 4 d'octubre es va publicar en el Butlletí Oficial de la Província de Castelló la convocatòria i les bases específiques per a la selecció de quatre places del cos de policia local, categoria d'agent, vacants en la plantilla de personal funcionari de l'Ajuntament de Nules, l'extracte de les quals és el següent:  
Objecte: provisió en propietat de quatre places d'agent de la policia local, escala d'administració especial, subescala serveis especials, classe policia local i els seus auxiliars, enquadrades en l'escala bàsica; els correspon el nivell C1 de titulació.  
De les places convocades, una queda reservada al torn de mobilitat i les altres tres es cobriran mitjançant oposició per torn lliure. Si la plaça reservada al torn de mobilitat no fóra coberta per aquest sistema, serà proveïda mitjançant l'oposició per torn lliure.  
Instàncies: el termini de presentació d'instàncies serà de 20 dies naturals, comptadors des de l'endemà de la publicació de l'anunci en el Boletín Oficial del Estado.  
En les instàncies, d'acord amb el model que figura en les bases com a annex I, els aspirants hauran de manifestar que reuneixen tots i cadascun dels requisits exigits en la base tercera i que es comprometen a prestar promesa o el jurament preceptiu, i hauran d'acompanyar la instància de:  
a) Fotocòpia compulsada o confrontada del DNI.  
b) Fotocòpia compulsada del permís de conducció.  
c) Document acreditatiu d'haver ingressat en la Caixa Municipal, mitjançant ingrés bancari, resguard d'abonament o de transferència, o, si és el cas, per gir postal o telegràfic (en tots els casos amb la correcta identificació de l'aspirant amb el nom, cognoms i DNI), els drets d'examen, que es fixen en 25 euros, que hauran de ser ingressats en el número de compte de l'Ajuntament de Nules 3135 3399 61 8542843350. Els esmentats drets d'examen no seran tornats en cap cas. No s'exigiran drets d'examen en el cas de participar en el concurs de mèrits per a la mobilitat.  
d) Per als aspirants del torn lliure, certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria d'agent, així com que no es troben impedits ni incapacitats per a l'accés a la funció publica, d'acord amb l'Ordre de 23 de novembre de 2005. A més, haurà d'acreditar que l'aspirant supera l'estatura mínima d'1,65 metres per als homes i 1,60 per a les dones. El certificat haurà de tindre data posterior a la publicació de les presents bases en el Butlletí Oficial de la Província de Castelló; no s'acceptaran certificats amb data anterior.  
e) Manifestació que reuneixen tots i cadascun dels requisits exigits en la base tercera, i s'hauran de comprometre a acreditar-los documentalment quan els fóra exigit, així com a prestar el preceptiu jurament o promesa en la forma legalment establida.  
f) Els mèrits al·legats, en el torn de mobilitat.  
Les bases de les proves selectives es troben exposades al tauler d'anuncis i en la pàgina web de l'Ajuntament de Nules.  
Nules, 13 d'octubre de 2008.- L'alcalde: Mario Ángel García Báscones.